Владимир Соловьов
Защо слова?…

Превод от руски: Георги Мицков, —

chitanka.info

Защо слова? В безкрайността лазурна

звучат вълни като ефирен зов,

към теб напират с волята си бурна

и със дъха на нямата любов.

Изтръпнал в унес, прага мил трепери,

към теб мечти се носят в светъл рой,

въздушен път душата ще намери,

един миг само — и ще бъда твой.

И в тая среща, тайна и незрима,

ще те обгърне странна светлина

и с мъката и любовта, любима,

ще се спасиш от земната злина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.